Тутнакъхэм я псэукIэр зрагъащIэ
КъБР-м щыIэ Жылагъуэ кIэлъыплъакIуэ комиссэм хэт Бэрсэдж Анатолэ, Жэмыхъуэ Заур, КъуэщIысокъуэ Хьэжпагуэ, Умэ Светланэ сымэ щыIащ КъБР-мкIэ УФСИН-м и 1-нэ, 3-нэ колониехэм. Абыхэм ящIыгъуащ IуэхущIапIэм и унафэщIым УИС-м цIыхум и хуитыныгъэхэр щыхъумэнымкIэ и дэIэпыкъуэгъу Текаевэ Ритэ.
Колониехэм кIуахэм тезырыр езыхьэкIхэм я псэупIэхэр зрагъэлъэгъуащ. Гулъытэ хэха хуащIащ ягъэтIысахэр ерыскъыкIэ, медицинэ IуэхутхьэбзэхэмкIэ къызэрызэрагъэпэщым, щIакхъуэгъэжьапIэм щызыIуагъэхуащ тутнакъхэм ягъэхьэзыра ерыскъыр.
КIэлъыплъакIуэ комиссэм и гупым я щхьэ IуэхукIэ зыкъыхуагъэзащ тезырыр зыпшыным ящыщ цIыхуитIым. Ахэр щIэупщIащ езыхэр зыщыщ щIыпIэм я тезырыр щрагъэпшыныну Iэмал щыIэмэ, абы ягъэкIуэжыну, медицинэ хуэIухуэщIэ зыщIэлъэIур къыхуащIэфыным. УпщIэхэм зэпкърыхауэ, гурыIуэгъуэу жэуап иратащ.
Къэпщытэныгъэхэр щекIуэкIым щIэупщIащ суд зытращIыхьахэм я хуитыныгъэхэр къызэрагъэсэбэпыфым. Абы и лъэныкъуэкIэ тхьэусыхафэ зиIэ тутнакъ-хэм къахэкIакъым.
Иужьым хьэщIэхэр щыIащ тутнакъэщым и пщIантIэм дэт мэжджытымрэ члисэмрэ. ЯлъэгъуахэмкIэ арэзы хъуащ кIэлъыплъакIуэ гупым хэт-хэр.
Зэбар Мадинэ,
КъБР-м щыIэ УФСИН-м
и пресс-IуэхущIапIэм
и лэжьакIуэ.
